selv paastod at være bibragt ham af en formummet Person ved 

 et huggende Instrument, men af Feuerbach skjønnedes at være 

 gjort med en Ragekniv, saa var dette i sin Orden; men at selv 

 Feuerbach og med ham alle Andre deraf kunde slutte, at Hauser 

 maatte være en særdeles vigtig, af Snigmordere forfulgt Person- 

 lighed, vidste Etatsraad Eschricht ikke at forklare uden af den 

 Forblindelse , hvoraf selv de klogeste Mænd kunne betages, 

 navnlig med Hensyn til Alt, hvad der hører ind under det 

 Mystiske; thi Kaspar Hauser var, og det netop især ved de 

 Daumerske Angivelser, fremfor nogen Anden bleven indhyllet i 

 Mysticismens Taageslør. 



Man vil erindre i hvilken Grad dette aabenbart opdigtede 

 Mordforsøg opflammede Enthousiasmen for Kaspar Hauser og 

 Forbittrelsen mod hans i Mørket skjulte Avindsmænd. Kaspar 

 Hauser blev ikke alene af Menigmand anseet for en født 

 Prinds, men ogsaa ved Regjeringens Foranstaltninger behandlet 

 som en fyrstelig Person, over hvis personlige Sikkerhed maatte 

 vaages for enhver Priis, og alle Kræfter bleve satte i Bevægelse 

 for at faae opdaget saavel Pleiefaderen som den formeentlige 

 Snigmorder. At disse Kræfter alle bleve spildte, meente Etats- 

 raad Eschricht havde sin naturlige Forklaring deri, at man i 

 sin Forblindelse holdt sig ufravigelig i det falske Spor. Den 

 formeentlige Snigmorder kunde ikke findes, saalænge man ikke 

 indsaae, at Ophavsmanden til et saadant uskyldigt Rageknivssnit 

 tvert over Panden neppe kunde være nogen Anden end Hauser 

 selv, der i sin Enfoldighed endog havde fortalt flere Dage for- 

 ud, at noget Saadant vilde skee ; og Pleiefaderen, meente Etats- 

 raad Eschricht fremdeles, vilde ikke let have kunnet opdages af 

 en Commission med Feuerbach i Spidsen. Thi om end Nogen 

 havde anmeldt for denne Commission, at i de samme Dage, 

 som Hauser viste sig i Niirnberg, var en 16aarig Knøs, der 

 hjemme gjerne kaldtes Tosse-Kaspar, bleven savnet i en Landsby 

 deromkring, og at man ikke troede Pleiefaderen, der foregav at 

 have bragt ham etsteds hen paa Landet for at tjene, saa vilde 



